b'\n_START_ARTICLE_\nLee Strobel\n_START_PARAGRAPH_\nLee Patrick Strobel (s. 25. tammikuuta 1952) on yhdysvaltalainen kirjailija ja kristillinen apologeetikko. H\xc3\xa4n opiskeli journalismia Missourin sek\xc3\xa4 lakia Yalen yliopistossa ja ty\xc3\xb6skentelikin pitk\xc3\xa4\xc3\xa4n toimittajana. H\xc3\xa4n oli nuorena ateisti, mutta vaimonsa k\xc3\xa4\xc3\xa4nnytty\xc3\xa4 kristityksi vuonna 1979 h\xc3\xa4n alkoi tutkia Jeesuksen tapausta ja k\xc3\xa4\xc3\xa4ntyi itse kristinuskoon 1981._NEWLINE_Strobel on julkaissut muun muassa kirjan The Case for Christ, joka on julkaistu my\xc3\xb6s suomennettuna nimell\xc3\xa4 Tapaus Kristus. Teoksessa Strobel esittelee Jeesusta puoltavaa todistusaineistoa._NEWLINE_K\xc3\xa4\xc3\xa4ntymyksens\xc3\xa4 j\xc3\xa4lkeen Strobel on ty\xc3\xb6skennellyt my\xc3\xb6s pastorina.'